open-index/open-wikipedia-markdown huggingface dataset:
இரோதாவின் ரௌலா வேலா

thumb|12ஆம் நூற்றாண்டின் பிற்பகுதியில் அல்லது 13ஆம் நூற்றாண்டின் முற்பகுதியில் கவிஞர் ரோதா எழுதிய பிராகிருதக் கவிதை நூலான ரௌலா வேலாவின் தார் கல்வெட்டு

**ரௌலா வேலா** ( *Rāüla vela* ) என்பது பன்னிரண்டாம் நூற்றாண்டின் பிற்பகுதியில் வாழ்ந்த ரோதோ என்ற கவிஞரால் இயற்றப்பட்ட ஒரு கவிதைப் படைப்பு ஆகும். இது இந்தியாவின் மத்தியப் பிரதேசத்தில் உள்ள தார் என்ற இடத்தில் இருந்து ஒரு தனித்துவமான கல்வெட்டில் பாதுகாக்கப்பட்டிருந்தது. இந்த கல்வெட்டு மும்பை ஆசியச் சங்கத்திலிருந்து தற்போது மும்பையிலுள்ள சத்ரபதி சிவாஜி மகாராஜ் வாஸ்து சங்கராலயத்திற்கு மாற்றப்பட்டது.

## மொழி
கவிதையின் மொழி பல்வேறு சமகால பேச்சுவழக்குகளின் சிறப்பியல்புகளைப் பின்பற்றுகிறது. ஆனால் அடிப்படையான பேச்சுவழக்கான அபபிராம்சாவிற்கும் இந்தியின் ஆரம்ப வடிவங்களுக்கும் இடையில் ஒரு இடைநிலைக் கட்டத்தைக் குறிக்கிறது.  எனவே, வட இந்தியாவின் மொழியியல் வரலாற்றில் கல்வெட்டு முதன்மையானது. மொழியிலாளர் அரிவல்லப் பயானி என்பவர் கவிதையை ஆழமாகப் படித்து மொழிபெயர்த்தார்.  மாடபிரசாத குப்தா என்பவராலும்  பின்னர், கைலாஷ் சந்திர பாட்டியா என்பவராலும் மொழியின் விரிவான ஆய்வுகள் மேற்கொள்ளப்பட்டன. 1999 ஆம் ஆண்டு *திமோதி லென்சு* என்பவரால் கல்வெட்டின் மேலதிக ஆய்வு வெளியிடப்பட்டது.

## தொல்லியல்
இந்தப் பதிவின் தொல்லியல் அர்ச்சுனவர்மனின் புகழ்பெற்ற தார் கல்வெட்டுடன் சில ஒற்றுமைகளைக் காட்டுகிறது (சுமார் 1210) இது *விஜயஸ்ரீனடிகா* என்று அழைக்கப்படும் நாடக வடிவத்தை எடுக்கிறது. 

## உள்ளடக்கம் மற்றும் வகை
ரௌலா வேலா, சமசுகிருதம், பிராகிருதம் மற்றும் பிற்கால இலக்கிய பாரம்பரியத்திலிருந்து நன்கு அறியப்பட்ட **நகாசிகா** எனப்படும் ஒரு கவிதை வகையைச் சேர்ந்தது. இந்த படைப்புகளின் நோக்கம் நாயகன் அல்லது நாயகியின் பெருமை, வசீகரம் மற்றும் அழகு பற்றிய கவிதை விளக்கத்தை வழங்குவதே. அதோடு அவர்களின் ஆடைகள் மற்றும் ஆபரணங்கள் பற்றிய விவரங்களையும் வழங்குகிறது. இந்த வகையின் நீண்ட வரலாறு குமாரசம்பவத்தில் உமா பற்றிய விளக்கத்துடன் தொடங்குகிறது. மேலும் பிற்கால மொழிகளில், குறிப்பாக வைணவ பாரம்பரியத்தில் விரிவாக விவரிக்கப்பட்டுள்ளது. ஆரம்பகால புதிய இந்தோ-ஆரிய இலக்கியத்தில் ஆரம்பகால நகாசிகாவாக *ரௌலா வேலா* தனித்துவமானது.

## மேற்கோள்கள்

பகுப்பு:இந்தியக் கவிதைகள்
அபபிரம்சம்

**அபபிரம்சம்** ( *Apabhraṃśa* ) என்பது பண்டைய இந்தியாவில் பரவலாக இருந்த சமசுகிருதம் அல்லாத மொழிக்கு அபபிரம்சம் என்று பெயர். நவீன மொழிகளின் எழுச்சிக்கு முன்னர் வட இந்தியாவில் பேசப்பட்ட மொழிகளைக் குறிக்க பதஞ்சலி எழுதிய வியாகரணத்தில் (பூர்வீக இலக்கண விதி) இச்சொல் பயன்படுத்தப்பட்டுள்ளது. இந்தியவியலில், இது 6 ஆம் மற்றும் 13 ஆம் நூற்றாண்டுகளுக்கு இடைப்பட்ட காலத்தில் இடைப்பட்ட மத்திய மற்றும் ஆரம்பகால நவீன இந்தோ-ஆரிய மொழிகளுக்கு இடையே மாற்றத்தை உருவாக்கும் பேச்சுவழக்குகளுக்கு ஒரு குடைச் சொல்லாகப் பயன்படுத்தப்படுகிறது. இருப்பினும், இந்த பேச்சுவழக்குகள் மத்திய இந்தோ-ஆரிய காலத்தில் வழக்கமாக சேர்க்கப்பட்டுள்ளன. சமசுகிருதத்தில் அபபிரம்சம் என்றால் "கெட்ட" அல்லது "இலக்கணமற்ற மொழி" என்று பொருள்படும், இது சமஸ்கிருத இலக்கணத்தின் விதிமுறையிலிருந்து விலகுகிறது. இது அமரகோசத்தில் பாசப்தா என்று கூறப்படுகிறது. கூர்ஜர (நவீன குசராத்து ) பகுதியின் தென்கிழக்கே உள்ள அபிரா பகுதியில் உள்ள பல்வேறு மக்களால் பேசப்படும் பழமையான மொழி அபபிரம்சம் என்று சில வரலாற்றுப் படைப்புகளிலிருந்து ஊகிக்க முடியும்.

12ஆம் நூற்றாண்டு முதல் 16ஆம் நூற்றாண்டு வரையிலான வட இந்தியாவின் வரலாற்றுக்கு அபபிரம்ச இலக்கியம் ஒரு மதிப்புமிக்க ஆதாரமாக உள்ளது.

## பின்னணி
பழங்காலத்தில் அபபிரம்ச ஒலிக்கு ஏதேனும் சிறப்புப் பொருள் இருந்திருக்க வேண்டும். காலப்போக்கில் அது தனி மொழியின் பெயராக மாறியது. கி.மு. 2 ஆம் நூற்றாண்டில் பதஞ்சலி எழுதிய மகாபாஷ்யத்தில், வடமொழி வடிவங்களாக மாற்றப்பட்ட சமசுகிருத சொற்களுக்கு அபபிரம்சா என்று பெயரிடப்பட்டது என்று பதிவு செய்யப்பட்டுள்ளது. கௌஹ் என்ற சமசுகிருதச் சொல்லுக்கு இணையான சொற்களாக வடமொழியில் பயன்படுத்தப்படும் கவி, கோனி, கோதா மற்றும் கோபோதலிகா ஆகியவை அபப்ரம்ச ஒலிகள் என்று பதஞ்சலி பரிந்துரைக்கிறார்.

சமண நூலகங்களில் குறிப்பிடத்தக்க அளவு அபபிரம்ச இலக்கியங்கள் காணப்படுகின்றன. அமீர் குஸ்ராவ் மற்றும் கபீரும் முறையே நவீன உருது மற்றும் இந்தி மொழிகளைப் போலவே ஒரு மொழியில் எழுதுகையில், பல கவிஞர்கள், குறிப்பாக இந்து மன்னர்களால் இன்னும் ஆளப்பட்ட பிராந்தியங்களில், சரகா, திலோபா , காமரூபத்தின் கன்கா தாரின் தேவசேனன் (9 ஆம் நூற்றாண்டு ) மல்கெடாவின் புஷ்பதந்தர் (9 ஆம் ஆண்டு ) தனபால் முனி ராம்சிம்மா, ஹேமச்சந்திரன் மற்றும் குவாலியரின்  இராய்து (15 ஆம் நூற்றாண்டு ) போன்ற எழுத்தாளர்கள் அபபிரம்சத்தில் தொடர்ந்து எழுதினர். 

காளிதாசனின் *விக்ரமோரவாசியம்* அபபிரம்சத்தின் பயன்பாட்டிற்கு ஒரு ஆரம்ப எடுத்துக்காட்டாகும். புரூரவன் காட்டில் உள்ள விலங்குகளிடம் காணாமல் போன தனது காதலியைப் பற்றி கேட்கும் பாடல் அபபிரம்சத்தில் உள்ள பாடல்கள் 18 ஆம் நூற்றாண்டு வரை தொடர்ந்தன. அப்போது பாகவதிதாசர் மிகங்கலேகா சாரியு எழுதினார்.

ஒரு முஸ்லிம் எழுதிய அபபிரம்ச படைப்புகளுக்கு முதல் அறியப்பட்ட எடுத்துக்காட்டு முல்தானின் அப்துர் ரகுமானின் *சந்தேசரசகா* என்பதாகும். இது கிபி 1000இல் எழுதப்பட்டிருக்கலாம்.

## இதனையும் காண்க

* இந்துசுத்தானி மொழி
* உருது வரலாறு

## மேற்கோள்கள்

## குறிப்புகள்
* Shapiro, Michael C. *Hindi.* Facts about the world's languages: An encyclopedia of the world's major languages, past and present. Ed. Jane Garry, and Carl Rubino: New England Publishing Associates, 2001.
## வெளி இணைப்புகள்
* Dr. Devendra Kumar Shastri
* Hindi: The language of songs
* 

பகுப்பு:இந்திய மொழிகள்
பகுப்பு:இந்திய-ஆரிய மொழிகள்
மயங்க் யாதவ்

**மயங்க் யாதவ்** (*Mayank Yadav*) ஓர் இந்தியத் துடுப்பாட்ட வீரர் ஆவார். இவர் உள்நாட்டுத் துடுப்பாட்டத்தில் டெல்லி அணிக்காகவும், இந்தியன் பிரீமியர் லீக்கில் லக்னோ சூப்பர் ஜெயண்ட்ஸ் அணிக்காகவும் விளையாடுகிறார். இவர் வலது கை வேகப்பந்து வீச்சாளரும் வலது கை மட்டையாளரும் ஆவார்.

## தொழில் வாழ்க்கை
இவர் தனது தொழில்முறை இருபது20 போட்டியில் டெல்லி அணிக்காக மணிப்பூருக்கு எதிராக, அக்டோபர் 11, 2022 அன்று அறிமுகமானார். 12 திசம்பர், 2022 அன்று அரியானாவுக்கு எதிராக தில்லி அணிக்காக பட்டியல் அ போட்டியில் அறிமுகமானார். அதற்கு அடுத்த நாள், இவர் மகாராட்டிராவுக்கு எதிராக தில்லி அணிக்காக முதல் தரத் தொடரில் அறிமுகமானார்.

பிப்ரவரி 2023-இல், இவரை லக்னோ சூப்பர் ஜயண்ட்ஸ் அணி 2023 இந்தியன் பிரீமியர் லீக் தொடருக்காக ரூ. 20 லட்சத்திற்கு வாங்கியது. காயம் காரணமாக 2023 தொடரைத் தவறவிட்ட யாதவ் பின்னர் 2024ஆம் ஆண்டில் பஞ்சாப் கிங்ஸுக்கு எதிராக ஐபிஎல்லில் அறிமுகமானார். இந்தப் போட்டியல் 27 ஓட்டங்களைக் கொடுத்து மூன்று இலக்குகளை வீழ்த்தினார். இந்தப் போட்டியில், ஐபிஎல் 2024-இல் மிக வேகமாகப் பந்து வீசிய யாதவ், மணிக்கு 155.8 கிலோ மீட்டர் வேகத்தை பதிவு செய்தார். ஐபிஎல் தொடரில் தனது முதல் போட்டியில் ஆட்ட நாயகன் விருதை வென்றார்.

## மேற்கோள்கள்

பகுப்பு:2002 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
மந்துவில் (யாழ்ப்பாணம்)

**மந்துவில்** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தென்மராட்சி பிரதேச செயலாளர் பிரிவில் அமைந்துள்ளது. இது கொடிகாமத்திற்கு வடமேற்கே சுமார் 7 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மந்துவில்

**மந்துவில்** என்பது பின்வருவனவற்றில் ஒன்றாக இருக்கலாம்.
* மந்துவில் (யாழ்ப்பாணம்)
* மந்துவில் (முல்லைத்தீவு)
பூண்டு சுவைச்சாறு

**பூண்டு சுவைச்சாறு** (*Garlic sauce*) என்ற பூண்டு வகை உணவு, துணை உணவாகப் பயனாகிறது. இதில் முதன்மை இடுபொருளாகப் பூண்டு பற்கள் பயன்படுத்தப்படுகின்றன. இடும்  பூண்டு பற்களுக்கு ஏற்ப இதன் சுவையும், வாசனையும் மணத்தைத் தரும். முதன்மை உணவுக்கு  மேலும், இச்சாறு  தாளிதப்பொருள் ஆகவும் பயன்படுத்தப்படுகிறது.

## தயாரிப்பு
முதலில் உரித்த  பூண்டு சிறு சிறு துண்டுகளாக நறுக்கப்பட்டு நசுக்கப்படுகிறது. பின்பு அதனுடன் எண்ணெய் அல்லது வெண்ணெய் அல்லது மயோனெய்சு கலந்து பால்மம் போன்று தயாரிக்கப்படுகிறது. சில நேரங்களில் இதனுடன் வேறு சில பொருட்களும் கலந்து சூப் தயாரிக்கப்படுவதும் உண்டு.

## பயன்பாடு
சில மாட்டிறைச்சி வகை, மீன், கடல் உணவு, ஆட்டிறைச்சி, கோழி, முட்டைகள் உள்ள உணவு, காய்கறி போன்றவைகளை உண்ணும் போது, இந்த சுவைச்சாறு பயன்படுத்தப்படுகிறது. இது பல்வேறு நாடுகளில் பலவிதமாகத் தயாரிக்கப்பட்டு பயன்படுத்தப்படுகிறது. தமிழ்நாட்டில்,  பூண்டு குழம்பு, பூண்டு இரசம் என்ற சமைத்துப் பயன்படுத்துவர்.

## காட்சியகம்

File:Lee Kum Kee Black Bean Garlic Sauce (cropped).jpg|கறுப்பு அவரை சுவைச்சாறு (douchi)
File:Chicken in hot garlic sauce.jpg|கோழிக்கறியும், சூடான பூண்டுச்சாறும்
File:Kibbeling 001.JPG|இடச்சு (Kibbeling) உணவு
File:Ishkembe soup and garlic sauce.jpg| பல்கேரியா (Ishkembe) உணவு


## மேற்கோள்கள்

பகுப்பு:பூண்டு உணவுகள்
பார்வதி (1981 திரைப்படம்)

**பார்வதி** என்பது 1981 ஆம் ஆண்டு வெளிவந்த இந்திய மலையாளத் திரைப்படமாகும். இத்திரைப்படத்தினை பரதன் இயக்கியுள்ளார். இப்படத்தில் பிரேம் நசீர், இலதா, சுகுமாரி, கேபிஏசி இலலிதா ஆகியோர் நடித்திருந்தனர் . படத்திற்கு ஜான்சன் இசையமைத்திருந்தார்.

## நடிகர்கள்
* பிரேம் நசீர் -உறுமி
* லதா - பார்வதி பாய்
* சுகுமாரி-லெக்சுமி 
* கே. பி. ஏ. சி. லலிதா - குஞ்சனம்மா 
* ராஜ்குமார் - மகேந்திர வர்மா 
* அபூபக்கர்
* குழந்தை வந்தனா
* கொட்டாரக்கரை ஸ்ரீதரன் நாயர் - அம்மாவான் 
* நந்திதா போஸ் - சுபத்ரா

## இசை
எம். டி. இராஜேந்திரனின் பாடல் வரிகளுக்கு ஜான்சன் இசையமைத்திருந்தார்.
* குருநிரையோ - பாடியவர் : பி. ஜெயச்சந்திரன், வாணி ஜெயராம்  
* நந்த சுதாவரா - பாடியவர் : வாணி ஜெயராம்   
* தாக திந்திமி - பாடியவர் : வாணி ஜெயராம்

## மேற்கோள்கள்

## வெளி இணைப்புகள்
* 

பகுப்பு:1981 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கம்போங் பத்து நிலையம்

**கம்போங் பத்து நிலையம்** (ஆங்கிலம்: *Kampung Batu Station*; மலாய்: *Stesen  Komuter Kampung Batu*) என்பது மலேசியா, கோலாலம்பூர், பத்து புறநகர்ப் பகுதியில் அமைந்துள்ள ஒரு கொமுட்டர் தொடருந்து நிலையமாகும். 

இந்த நிலையம் வடக்கு கோலாலம்பூரில் உள்ள கம்போங் பத்து (*Kampung Batu*) எனும் கிராமத்தின் பெயரால் அழைக்கப்படுகிறது. இந்தக் கிராமம் கோலாலம்பூரில் உள்ள மிகப் பழைமையான  கிராமங்களில் ஒன்றாகும்.

முன்பு பயன்படுத்தப்படாமல் இருந்த காலனித்துவ காலத் தொடருந்து நிலையம் இருந்த இடத்தில் கம்போங் பத்து நிலையம் புதிதாகக்  கட்டப்பட்டது. இந்த நிலையம் புலாவ் செபாங் வழித்தடம், மற்றும் புத்ராஜெயா வழித்தடம் ஆகிய வழித்தடங்களின் மூலமாக கேடிஎம் கொமுட்டர் தொடருந்து சேவையை வழங்கி வருகிறது.

## வரலாறு

பத்துமலை கொமுட்டர் நிலையம் மற்றும் செந்தூல் கொமுட்டர் நிலையம் ஆகிய தொடருந்து நிலையங்களுக்கு இடையே மின்மயமாக்கப்படாத ஒருவழித்தடத்தின் ஒரு பகுதியாக இந்த நிலையம் முன்பு கட்டப்பட்டது. இருப்பினும், செந்தூலில் இருந்து பத்துமலை வரையிலான தொடருந்து வழித்தடத்தில் அமைக்கப்பட்ட மற்ற தொடருந்து நிலையங்களைப் போலவே இந்த நிலையமும் பயன்படுத்தப்படாமல் இருந்தது. 

மலேசியாவில் நன்கு அறிமுகமான கட்டுமான நிறுவனமான ஒய்.டி.எல் நிறுவனம் (YTL Corporation), செந்தூல் ராயா பெருந்திட்டத்தைச் செயல்படுத்தும் போது, ​​பழைய கம்போங் பத்து தொடருந்து நிலையம் இடிக்கப்பட்டது. அதே இடத்தில், கிள்ளான் துறைமுக வழித்தடம் - செந்தூல் வழித்தடம் நீட்டிப்புக்காக புதிய  கம்போங் பத்து நிலையம் மீண்டும் கட்டப்பட்டது.

### செந்தூல் ராயா பெருந்திட்டம்

2010 சூலை மாதம்,  செந்தூல் ராயா பெருந்திட்டக் கட்டுமானம் முடிந்ததும், கிள்ளான் துறைமுக கொமுட்டர் நிலையத்தில் இருந்து பத்துமலை கொமுட்டர் நிலையம் வரை செல்லும் கிள்ளான் துறைமுக வழித்தடம் மூலமாக இந்த நிலையம் சேவை செய்யப்பட்டது. 

2015 டிசம்பர் மாதம், கேடிஎம் கொமுட்டர் சேவைகளில் மாற்றம் ஏற்பட்டது. அதைத் தொடர்ந்து, கம்போங் பத்து நிலையம்; செந்தூல் கொமுட்டர் நிலையம், பத்துமலை கொமுட்டர் நிலையம் ஆகிய நிலையங்களுக்கு இடையே இருந்த தொடருந்து வழித்தடத்தின் பகுதி; சிரம்பான் வழித்தடத்திற்கு மாற்றப்பட்டது. 

இப்போது புலாவ் செபாங் தம்பின் தொடருந்து நிலையம் மற்றும் பத்துமலை கொமுட்டர் நிலையம் ஆகிய நிலையங்களுக்கு இடையே தொடருந்து சேவைகள் நடைபெறுகின்றன.

## பேருந்து சேவைகள்

இரு வகையான பேருந்துச் சேவைகள் இந்த நிலையத்திற்கு பயணிகள் சேவைகளை வழங்குகின்றன.  செந்தூல் கொமுட்டர் நிலையத்திற்குச் செல்லும்  கோ கேஎல் நகர பேருந்துகளும் கம்போங் பத்து நிலையத்திற்குப் பேருந்து சேவைகளை வழங்கி வருகின்றன. 

அத்துடன் கம்போங் பத்து நகர்ப்புறத்திற்குச் செல்லும்  ரேபிட் கேஎல்   மற்றும்  பேருந்துகளும் இந்த நிலையத்திற்குச் சேவைகளை வழங்குகின்றன.

## மேற்சான்றுகள்

* KL MRT Integration with KTM Komuter Station 
## காட்சியகம்

File:Kampung Batu KTM Station outview (220710) 01.jpg
File:Kampung Batu KTM Station outview (220710) 02.jpg
File:Kampung Batu KTM Station platform (220710).jpg
File:Kampung Batu KTM Station Jalan 1 18B entrance (220710).jpg
File:Kampung Batu MRT Station outview (220516) 03.jpg


## மேலும் காண்க
* கேடிஎம் கொமுட்டர் 
* செந்தூல் கொமுட்டர் நிலையம்
* பத்துமலை கொமுட்டர் நிலையம் 
* கிள்ளான் துறைமுக வழித்தடம்
* புலாவ் செபாங் தம்பின் தொடருந்து நிலையம்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
பகுப்பு:சிலாங்கூர் தொடருந்து நிலையங்கள்
பகுப்பு:சிலாங்கூர் துரிதப் போக்குவரத்து நிலையங்கள்
தாமஸ் பேபிங்டன் மெக்காலி

**தாமஸ் பேபிங்டன் மெக்காலி** (Thomas Babington Macaulay 25 அக்டோபர் 1800-28 -டிசம்பர் 1859) பரவலாக மெக்காலே என அறியப்படும் இவர் ஒரு பிரித்தானிய வரலாற்றாசிரியரும், 1839 முதல் 1841 வரை போர்ச் செயலாளராகவும், 1846 முதல் 1848 வரை ஆட்சிக் குழுத் தளபதியும் அரசியல்வாதியாகவும் இருந்தவர் ஆவார்.

மேற்கத்திய ஐரோப்பிய கலாச்சாரத்தின் மேன்மை மற்றும் அதன் சமூக-அரசியல் முன்னேற்றம் குறித்தான தனது வாதத்தை வெளிப்படுத்திய மெக்காலியின் *தி ஹிஸ்டரி ஆஃப் இங்கிலாந்து*, விக் வரலாற்றின் உரைநடை பாணிக்கு சிறந்த எடுத்துக்காட்டகப் பார்க்கப்படுகிறது.

## ஆரம்பகால வாழ்க்கை
மெக்காலி 1800 அக்டோபர் 25இல் இலீசெஸ்டர்சயரில் உள்ள இரோத்லி டெம்பிளில் பிறந்தார். இவரின் தந்தை சாச்சாரி மெக்காலி இசுக்காட்லாந்தின் காலனித்துவ ஆளுநரும் ஒழிப்புவாதியும் ஹன்னா மோரின் முன்னாள் மாணவரும் ஆவார். அவர்கள் தங்கள் முதல் குழந்தைக்கு இவரது மாமா தாமஸ் பாபிங்டன், லீசெஸ்டர்ஷைர் நில உரிமையாளர் மற்றும் அரசியல்வாதியின் பெயரை வைத்தனர்.

## இந்தியா (1834-1838)
thumb|ஜான் பார்ட்ரிட்ஜ் வரைந்த மெக்காலி
1830 ஆம் ஆண்டில் மெக்காலே, இலான்ஸ்டவுன் மார்க்வெஸின் அழைப்பை ஏற்றுக்கொண்டு கால்னேவின் பாக்கெட் பெருநகரத்திற்கான நாடாளுமன்ற உறுப்பினராக ஆனார். நாடாளுமன்றத்தில் மெக்காலேயின் முதல் உரை இங்கிலாந்தில் உள்ள யூதர்களின் குடிமையியல் குறைபாடுகளை ஒழிக்க வேண்டும் என்று வாதிட்டது. மனித குலத்திற்கான பங்களிப்புகளில் இசுலாம் மற்றும் இந்து மதம் உலகிற்கு மிகக் குறைவான பங்களிப்பை வழங்கியதாகவும் அரபு, பாரசீக, சமஸ்கிருத இலக்கியங்கள் சிறிதளவு பங்களிப்பை வழங்கியுள்ளன என்றும் இவர் விரிவாக எழுதினார். நாடாளுமன்றச் சீர்திருத்தத்திற்கு ஆதரவாக மெக்காலே தொடர்ந்து ஆற்றிய உரைகள் பாராட்டப்பட்டன. 1833 ஆம் ஆண்டு சீர்திருத்தச் சட்டம் இயற்றப்பட்டதைத் தொடர்ந்து லீட்ஸ் நாடாளுமன்ற உறுப்பினராக ஆனார், இதன் மூலம் கால்னேவின் பிரதிநிதித்துவம் இரண்டு நாடாளுமன்ற உறுப்பினர்களில் இருந்து ஒன்றாகக் குறைக்கப்பட்டது, இதற்கு முன்பு பிரதிநிதித்துவம் செய்யப்படாத லீட்ஸ் இரண்டு நாடாளுமன்ற உறுப்பினர்களைக் கொண்டிருந்தது.

## மேற்கோள்கள்

## வெளி இணைப்புகள்

பகுப்பு:பிரித்தானியக் கவிஞர்கள்
பகுப்பு:1859 இறப்புகள்
பகுப்பு:1800 பிறப்புகள்
பகுப்பு:Wikipedia articles incorporating a citation from the 1911 Encyclopaedia Britannica with Wikisource reference
சுவாமித்வ திட்டம்

சுவாமித்வ திட்டம் (கிராம மக்கள்தொகை கணக்கெடுப்பு மற்றும் கிராமப் பகுதியில் மேம்பட்ட தொழில்நுட்பத்துடன் வரைபடம்) என்பது இந்தியப் பிரதமர் நரேந்திர மோடியால் ஏப்ரல் 24, 2020 அன்று தொடங்கப்பட்ட ஒரு சொத்து கணக்கெடுப்புத் திட்டமாகும், இது சமூக-பொருளாதார வலுவூட்டல் மற்றும் தன்னம்பிக்கை கொண்ட கிராமப்புற இந்தியாவை மேம்படுத்துவதற்கான மத்திய துறை திட்டமாகும். 2021 முதல் 2025 வரை நாடு முழுவதும் சுமார் 6.62 லட்சம் கிராமங்களில் ட்ரோன்கள் உள்ளிட்ட பல்வேறு தொழில்நுட்பங்களைப் பயன்படுத்திச் சொத்து தரவுகள் சேகரிக்கப்படும். இத்திட்டத்தின் ஆரம்ப கட்டமானது 2020-21ல், மஹாராஷ்டிரா, கர்நாடகா, ஹரியானா, உத்தரப்பிரதேசம், உத்தராகண்ட், மத்தியப் பிரதேசம், பஞ்சாப் மற்றும் ராஜஸ்தான் போன்ற மாநிலங்களின் தேர்ந்தெடுக்கப்பட்ட கிராமங்களில்  செயல்படுத்தப்பட்டது.

இந்த திட்டமானது நிதி பணப்புழக்கத்தை அதிகரிக்கும் அதே வேளையில் துல்லியமான நில பதிவுகளை வழங்குவதன் மூலம் சொத்து மோதல்களைக் குறைக்கும் நோக்கம்  கொண்டது. இந்தத் திட்டம் திட்டமிடல் மற்றும் வருவாய் வசூலை நெறிப்படுத்துவதையும், கிராமப்புறங்களில் உள்ள குடியிருப்பாளர்களுக்கு சொத்து உரிமைகள் குறித்து தெரிவிப்பதை உறுதி செய்வதையும் நோக்கமாகக் கொண்டுள்ளது.

## காலக்கோடு

* 18 ஜனவரி 2025 அன்று பிரதமர் நரேந்திர மோதி சுவாமித்வ திட்டத்தின் கீழ் 10 மாநிலங்கள், 2 யூனியன் பிரதேசங்களை சேர்ந்த 230 மாவட்டத்தில் வசிப்பவர்களுக்கு 65 இலட்சம் சொத்து அட்டைகள் வழங்கினார்.

## குறிப்புகள்

பகுப்பு:இந்திய அரசுத் திட்டங்கள்
பகுப்பு:மோதி ஆட்சியின் திட்டங்கள்
பகுப்பு:இந்திய அரசின் திட்டங்கள்
கங்கா தேவி (மக்களவை உறுப்பினர்)

**கங்கா தேவி** (*Ganga Devi*; 10 திசம்பர் 1916-24 மே 1984) இந்திய தேசிய காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் 1952, 1957, 1962, 1967 மற்றும் 1971ஆம் ஆண்டுகளில் நடைபெற்ற இந்திய நாடாளுமன்றத்தின் கீழ் சபையான மக்களவைத் தேர்தல்களில் உத்தரப்பிரதேசத்தின் மோகன்லால்கஞ்சி மக்களவைத் தொகுதியிலிருந்து  தேர்ந்தெடுக்கப்பட்டார். 1977ஆம் ஆண்டில் இராம் லால் குரீல் என்பவரால் தோற்கடிக்கப்பட்டார்.

## இளமை
சந்தா லாலின் மகள் கங்கா தேவி, உத்தரப்பிரதேசத்தின் தேராதூனில் (இப்போது உத்தராகண்டம்) 1916 திசம்பர் 10 அன்று பிறந்தார். தேராதூனில் உள்ள மகாதேவி கன்யா பாத்ஷாலா மற்றும் டி. ஏ. வி கல்லூரி பின்னர் வாரணாசியில் உள்ள பனராசு இந்து பல்கலைக்கழகம் ஆகியவற்றில் படித்தார். இவர் இளங்கலை பட்டம் பெற்றுள்ளார்.

## தொழில்
கங்கா தேவி 1952 முதல் 1954 வரை இந்திய பட்டியலிடப்பட்டோர், பட்டியலிடப்பட்ட பழங்குடியினர் மற்றும் பிற பிற்படுத்தப்பட்ட வகுப்பினருக்கான உதவித்தொகை வாரியத்திலும், 1952 முதல் 1954 வரையிலான தேயிலை மற்றும் காபி வாரியத்திலும், 1958 முதல் 1960 வரையிலான மத்திய சமூக நல வாரியத்திலும் பணியாற்றினார். 1950 முதல் 1953 வரை மீரட்டில் உள்ள ஊழியர் சங்கத்திலும், அகில இந்தியப் பட்டியல் சாதி மேம்பாட்டுச் சங்கத்திலும் இருந்தார். இவர் ராஷ்டிரியச் சேவா சங்கதனின் அமைப்பாளராகவும், அகில இந்திய தாழ்த்தப்பட்ட வகுப்பினர் சங்கத்தின் தலைவராகவும், மகளிர் பிரிவின் நிறுவனராகவும், ராஷ்டிரியச் சேவை சன்ஸ்தானின் தலைவராகவும் இருந்தார்.

தேவி 1952 முதல் 1957 வரை முதல் மக்களவை உறுப்பினராகவும், 1957 முதல் 1962 வரை இரண்டாவது மக்களவை உறுப்பினராகவும், 1962 முதல் 1967 வரை மூன்றாவது மக்களவை உறுப்பினராகவும், 1963 முதல் 1964 வரை மதிப்பீட்டுக் குழுவிலும் உறுப்பினராக இருந்தார். 1962 முதல் 1964 வரையிலும், 1967 ஆம் ஆண்டிலும் நாடாளுமன்றத்தில் காங்கிரசு கட்சி செயற்குழு உறுப்பினராகவும், 1967 முதல் 1970 வரை நான்காவது மக்களவை உறுப்பினராகவும் இருந்தார்.

கிராமப்புறங்களில் பிற்படுத்தப்பட்ட வகுப்பினரின் நலன், குழந்தைகளின் கல்வி, குழந்தைத் திருமணம், சாதி அமைப்பு போன்ற சமூகத் தீமைகளை ஒழிப்பது போன்ற பல்வேறு சமூக நடவடிக்கைகளில் தேவி ஈடுபட்டார்.

## தனிப்பட்ட வாழ்க்கை
கங்கா தேவி 21 சூன் 1941 அன்று ஜெய்பால் சிங்கை மணந்தார். இவர்களுக்கு ஒரு மகள் மற்றும் ஒரு மகன் இருந்தனர். தோட்டக்கலை, வாசிப்பு மற்றும் சுற்றுப்பயணம், குறிப்பாகப் பின்தங்கியப் பகுதிக்கு பயணம் செய்வதை இவர் விரும்பினார். இவர் உத்தரப்பிரதேசத்தின் இலக்னோவில் வசித்து வந்தார்.

## இறப்பு
தேவி காசியாபாத்தில் 24 மே 1984 அன்று, தனது 67 வயதில் இறந்தார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:1984 இறப்புகள்
பகுப்பு:1916 பிறப்புகள்
ஏழை நலன் சார்ந்த வேலைவாய்ப்பு பிரச்சாரம்

இந்தியாவில் உள்ள புலம்பெயர்ந்த தொழிலாளர்கள் மீது COVID-19 இன் தாக்கத்தை சமாளிக்க **ஏழை நலன் சார்ந்த வேலைவாய்ப்பு பிரச்சாரம் (கரீப் கல்யாண் ரோஜ்கர் அபியான்** (GKRA)) என்ற ஒர் முன்முயற்சியை இந்திய அரசு தொடங்கியது. இது ஒரு கிராமப்புற பொதுப்பணித் திட்டமாகும், இது 20 ஜூன் 2020 அன்று 50,000 கோடி ரூபாய் ஆரம்ப நிதியுதவியுடன் தொடங்கப்பட்டது (இது 2023 ஆம் ஆண்டில் 7 பில்லியன் அமெரிக்க டாலருக்கு சமம்). கிராமப்புறங்களுக்குத் திரும்பிய மொத்த புலம்பெயர்ந்த தொழிலாளர்களில் மூன்றில் இரண்டு பங்கு, 670,000 புலம்பெயர்ந்த தொழிலாளர்கள் 125 நாட்கள் வேலை பெறுவதை GKRA நோக்கமாகக் கொண்டுள்ளது. இந்தத் திட்டம் பீகார், உத்தரப்பிரதேசம், மத்தியப் பிரதேசம், ராஜஸ்தான், ஒடிசா மற்றும் ஜார்க்கண்ட் ஆகிய ஆறு மாநிலங்களில் உள்ள 116 மாவட்டங்களை உள்ளடக்கியது. இத்திட்டம் 12 வெவ்வேறு அமைச்சகங்களின் (ஊரக வளர்ச்சி துறை, குடிநீர் மற்றும் சுகாதாரத் துறை, சாலைப் போக்குவரத்து மற்றும் நெடுஞ்சாலை அமைச்சகம், பஞ்சாயத்து ராஜ் அமைச்சகம், தொலைத்தொடர்புத் துறை, புதிய மற்றும் புதுப்பிக்கத்தக்க எரிசக்தித் துறை, ரயில்வே அமைச்சகம், சுரங்கங்கள் அமைச்சகம், வேளாண் ஆராய்ச்சி மற்றும் கல்வித் துறை, சுற்றுச்சூழல், வனம் மற்றும் பருவநிலை மாற்ற அமைச்சகம், பெட்ரோலியம் அமைச்சகம், பாதுகாப்பு அமைச்சகம்/துறைகள்) ஒரு கூட்டு முயற்சியாகும்.[6]

## பணிகள் மற்றும் செயல்பாடுகள்
பணிகள் மற்றும் செயல்பாடுகள் பின்வருமாறுஃ 
 

# சமூக சுகாதார வளாகம்
# கிராம பஞ்சாயத்து பவன்
# நிதி ஆயோக் நிதியின் கீழ் பணிகள்
# தேசிய நெடுஞ்சாலை பணிகள்
# நீர் சேமிப்பு மற்றும் அறுவடை பணிகள்
# கிணறுகள் அமைத்தல்
# தோட்டம் (CAMPA நிதிகள் மூலம்)
# தோட்டக்கலை
# அங்கன்வாடி மையங்கள்
# கிராமப்புற வீட்டுவசதி (PMAY-கிராமின்)
# கிராமப்புற இணைப்பு (PMGSY) & எல்லை சாலை பணிகள்
# ரயில்வே பணிகள்
# ஷ்யாமா பிரசாத் முகர்ஜி ரூர்பன் மிஷன்
# PM KUSUM பணிகள் 
# பாரத் நெட்டின் கீழ் ஃபைபர் ஆப்டிக் கேபிள் இடுதல்
# ஜல் ஜீவன் மிஷன் கீழ் வேலை செய்தல்
# பிரதமர் உர்ஜா கங்கா திட்டத்தின் கீழ் செயல்படுகிறது
# வாழ்வாதாரத்திற்காக KVK கள் மூலம் பயிற்சி
# மாவட்ட கனிம நிதி மூலம் செயல்படுகிறது
# திட மற்றும் திரவ கழிவு மேலாண்மை பணிகள்
# பண்ணை குட்டைகள்
# கால்நடைகள்
# ஆட்டுக்கொட்டகைகள்
# கோழிக் கொட்டகைகள்
# மண்புழு உரம்

## குறிப்புகள்

பகுப்பு:மோதி ஆட்சியின் திட்டங்கள்
பகுப்பு:இந்திய அரசின் திட்டங்கள்
தேசிய தாவரவியல் பூங்கா, சிம்பாப்வே

**தேசிய தாவரவியல் பூங்கா, சிம்பாப்வே** (*National Botanic Garden of Zimbabwe*) என்ற தாவரவியல் பூங்கா சிம்பாப்வே நாட்டின் நகரமான ஹராரேவிலிருந்து, தெற்குப் பக்கத்தில் 4 கி.மீ. தொலைவில் அமைந்துள்ளது. இந்நகரத்தின் நடுவே அலெக்சாண்ட்ரா பூங்காவுள்ளது. இத்துடன் உலர் தாவரக இல்லங்கள் உள்ளன. இவையே சிம்பாப்வேயின் உலர் தாவரகங்கள் ஆகும். இப்பூங்கா ஏறத்தாழ ஏழு சதுர கிலோ மீட்டர்கள் பரப்பளவு உள்ளது. 1902 ஆம் ஆண்டு தொடக்கத்தில் இது பொழுது போக்கு பூங்காவாகத் தொடங்கப்பட்டது. 1962 ஆம் ஆண்டு, பேராசிரியர் அய்ராம் வைல்டு (Prof. Hiram Wild) பரிந்துரையால் இது தேசியா பூங்காவாக மாற்றப்பட்டது. இப்பூங்காவின் பாதிக்கு மேலான  இடத்தில், இந்நாட்டின் 750 தாவர இனங்கள் பாதுகாக்கப்படுகின்றன. மீதமுள்ள இடத்தில் ஆப்பிரிக்கக் கண்ட நாடுகளில் இருந்தும், தென் அமெரிக்கா, இந்தியா, ஆத்திரேலியா,  தொலை கிழக்கு பகுதிகளில் இருந்தும் அருகியத் தாவரங்கள் வளர்க்கப்படுகின்றன. இவற்றிற்கான 90% வேறுபட்ட சூழ்நிலை வாழ்விடகள், இந்நாட்டில் காணப்படுகின்றன. பேராசிரியர் அய்ராம் வைல்டு, உலர் தாவரகத்தின் காப்பாளர் (curator) 1961/1962 ஆக , சுவிட்சர்லாந்து நாட்டவரான,  டோம் மியல்லரை நியமித்தார். அப்பொழுது இந்த உலர் தாவரகம் பழைய கட்டிடத்தில் இருந்தது. 1967 ஆம் ஆண்டு இது தேசிய பூங்காவிற்கு மாற்றப்பட்டது.

## மேற்கோள்கள்

## வெளியிணைப்புகள்
* https://web.archive.org/web/20100519163144/http://www.nationalherbarium.org.zw/
*இப்பூங்காவின் யூடிப்பு படம்

பகுப்பு:ஆப்பிரிக்காவின் உலர்தாவரகங்கள்
மணியிகி பீடபூமி

**மணியிகி பீடபூமி** (*Manihiki Plateau*) என்பது  பெருங்கடல் பீடபூமி ஆகும். இது அமைதிப் பெருங்கடலின். தென்மேற்கு பகுதியில் அமைந்துள்ளது. இப்பீடபூமி 126 முதல் 116 மில்லியன் ஆண்டுகளுக்கு முன்பு, கிரீத்தேசியக் காலத்தின் நடுப்பகுதியில் தோன்றியதென்பர். தொடக்கத்தில் 125 மில்லியன் ஆண்டுகளுக்கு முன், இப்பீடபூமி மாபெரும் ஆங்டோங் சாவா பீடபூமியின் (Ontong Java & Hikurangi Plateau) பகுதியாக இருந்தது என்ற கொள்கையும் உள்ளது.

## மேற்கோள்கள்

## வெளியிணைப்புகள்
* 

பகுப்பு:ஓசியானியா
பிரமயுகம்

***பிரமயுகம்*** ( *Bramayugam* )  என்பது 2024 ஆம் ஆண்டு வெளியான மலையாள மொழி திகில் திரைப்படமாகும். இயக்குநர் இராகுல் சதாசிவன் எழுதி இயக்கியிருந்தார். நைட் ஷிப்ட் ஸ்டுடியோஸ் மற்றும் வை நொட் ஸ்டூடியோஸ் 
இணைந்து தயாரித்திருந்தது. இப்படத்தில் மம்மூட்டி, சித்தார்த் பரதன், அர்ஜுன் அசோகன் ஆகியோர் நடித்துள்ளனர். இத்திரைப்படம் கேரளாவின் புனிதமான மர்மம், புராண மற்றும் நாட்டுப்புறக் கதைகளின் கூறுகளைக் கொண்டுள்ளது. 
## நடிகர்கள்
* கொடுமண் பொட்டியாக மம்மூட்டி
* பாணன் தேவனாக அர்ஜுன் அசோகன்
* கொடுமண் பொட்டியின் சமையல்காரனாக சித்தார்த் பரதன்
* யட்சினியாக அமல்டா லிஸ்
* தேவனின் நண்பன் கோரனாக மணிகண்டன் ஆர்.ஆச்சாரி
## கதை
17 ஆம் நூற்றாண்டில் மலபாரில், தேவன் மற்றும் கோரன் ஆகியோர் பொன்னானியில் போர்த்துகீசிய அடிமை வர்த்தகத்தின் பிடியில் இருந்து தப்பி கிழக்கு நோக்கி ஓடுகின்றனர். இரவில், அவர்கள் பாரதப்புழா ஆற்றின் கரையில் தங்குகின்றனர். ஆனால் குரான் ஒரு யட்சினியால் கொல்லப்படுகிறான். காலையில் எழுந்த தேவன் அங்கேயிருக்கும் கைவிடப்பட்ட ஒரு வீட்டை நோக்கி செல்கிறான். பசிக்கு தென்னை மரத்தில் தேங்காய் திருடும் போது, வீட்டின் சமையல்காரரால் பிடிக்கப்பட்டு வீட்டின் உரிமையாளரான கொடுமண் பொட்டியின் முன் அழைத்து வரப்படுகிறான். தேவன் ஒரு "பாணன்" என்பதை அறிந்ததும், ஒரு பாடலைப் பாடும்படி அவர் கேட்டுக்கொள்கிறார்.

தேவனின் பாடலை பாராட்டிய கொடுமண் பொட்டி அவன் வெளியேற விரும்பினாலும், இரவில் தங்குமாறு வலியுறுத்துகிறார். அதற்கு பிறகு தேவனுக்கு என்ன ஆனது என்பதை மீதிக் கதை கூறுகிறது. 

## வெளியீடு
இப்படம் 17ஆம் நூற்றாண்டை மையமாகக் கொண்டு எடுக்கப்பட்டிருப்பதாலும், வரலாற்று நாடகத் திரைப்பட என்பதாலும், கருப்பு-வெள்ளை வடிவில் இது உருவாக்கப்பட்டது.படம் 15 பிப்ரவரி 2024 அன்று வடிவத்தில் வெளியிடப்பட்டது.  நடிகர்களின் நடிப்பு, ஒளிப்பதிவு, ஒலி வடிவமைப்பு, பின்னணி இசை மற்றும் தயாரிப்பு வடிவமைப்பு ஆகியவற்றிற்காக இது விமர்சகர்கள் மற்றும் பார்வையாளர்களிடமிருந்து பாராட்டைப் பெற்றது.   

இந்தப் படத்தை ஒரே நேரத்தில் ஐந்து இந்திய மொழிகளில் வெளியிட்டனர். படம் திரையரங்க வசூலில் வெற்றியைப் பெற்றது. ₹85 கோடிக்கு மேல் வசூலித்தது. மேலும் 2024 ஆம் ஆண்டின் மூன்றாவது அதிக வசூல் செய்த மலையாளத் திரைப்படம் ஆனது.

இந்தத் திரைப்படம் 15 மார்ச் 2024 முதல் சோனி லிவ் மேலதிக ஊடக சேவையில் திரையிடப்பட்டது.
## இசை
படத்திற்கு கிறிஸ்டோ சேவியர் இசையமைத்திருந்தார். தின் நாத் புத்தஞ்சேரி, அம்மு, மரியா அலெக்ஸ் ஆகியோர் பாடல் வரிகளை எழுதியுள்ளனர்.  

## மேற்கோள்கள்

## வெளி இணைப்புகள்
* Official website
* 
பகுப்பு:2024 மலையாளத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்திய மலையாளத் திரைப்படங்கள்
திரிபங்கா (திரைப்படம்)

***திரிபங்கா:தேதி மேதி கிரேஸி*** (*Tribhanga: Tedhi Medhi Crazy)*என்பது 2021 ஆம் ஆண்டு வெளியான இந்திய மும்மொழி குடும்ப நாடகத் திரைப்படமாகும், இத்திரைப்படத்தை ரேணுகா சகானே எழுதி இயக்கியுள்ளார். அஜய் தேவ்கன் எஃப் ஃபிலிம்ஸ், பனிஜய் ஆசியா மற்றும் அல்கெமி புரொடக்சன்ஸ் ஆகிய தயாரிப்பு நிறுவனங்ஒகளின் கீழ் அஜய் தேவ்கண், தீபக் தார் மற்றும் சித்தார்த் பி. மல்ஹோத்ரா ஆகியோர் இணைந்து பராக் தேசாய், ரிஷி நேகி மற்றும் சப்னா மல்ஹோத்ரா ஆகியோருடன் இணைந்து தயாரித்தனர். கஜோல், தன்வி ஆஸ்மி மற்றும் மிதிலா பால்கர் ஆகியோர் நடித்துள்ள இந்தப் படம், மூன்று பெண்கள் கொண்ட ஒரு செயலற்ற குடும்பத்தையும் அவர்களின் வழக்கத்திற்கு மாறான வாழ்க்கைத் தேர்வுகளையும் சுற்றி வருகிறது.

சகானேவுக்கு 2014 ஆம் ஆண்டில் *திரிபங்கா திரைப்படத்தை உருவாக்குவதற்கான யோசனை கிடைத்தது. முதன்மை படப்பிடிப்பு எடுத்தல் அக்டோபர் 2019 இல் தொடங்கியது, இது முழுவதுமாக [[மும்பை|மும்பையில்]] பாபா ஆஸ்மியால் படமாக்கப்பட்டது. சஞ்சாய் சவுத்ரி இசையமைத்த இப்படத்திற்கான படத்தொகுப்பினை ஜபீன் மெர்ச்சன்ட் செய்தார். 2021 ஜனவரி 15 அன்று வெளியான இந்தப் படம், நெட்ஃபிக்ஸ் இல் கஜோலின் அறிமுகத் திரைப்படமாகியது. விமர்சகர்கள் இந்தத் திரைப்படத்தை பொதுவாக நேர்மறையானதாக மதிப்பிட்டனர், பெரும்பாலும் ஷாஹனேவின் இயக்கம் மற்றும் முன்னணி நடிகர்களின் நடிப்பைக் குறித்து பாராட்டினர்.

2021 பிலிம்பேர் OTT விருதுகளில், *திரிபங்கா'' 3 பரிந்துரைகளைப் பெற்றது. ஒரு அசல் வலைத்தளத்திற்கான பட சிறந்த நடிகை (கஜோல்) மற்றும் ஒரு வலை அசல் படத்தில் சிறந்த துணை நடிகை (ஆஸ்மி மற்றும் பால்கர்) ஆகியவை அடங்கும்.

## கதைக்களம்
மூன்று தலைமுறைப் பெண்களின் வாழ்க்கைப் பயணத்தை இந்தப் படம் பின்தொடர்கிறது, அவர்கள் ஒருவருக்கொருவர் ஆழமான நிலையில் தொடர்புகொண்டுள்ளனர். மூவரில் மூத்தவரான நயன் கோமா நிலைக்குச் சென்றதும், அவரது மகள் மற்றும் பேத்தி அவரது சுயசரிதைக்கு பங்களிக்க முடிவு செய்யும் போது அவர்களின் கடந்த காலத்தின் தொந்தரவளித்த சூழல்கள் குறித்த விவரங்களைக் கண்டுபிடிக்கின்றனர்.

நயன்தாரா ஆப்தே ஒரு புகழ்பெற்ற எழுத்தாளர், அவர் மூட்டுவலியை எதிர்கொள்வதால் இனி எழுத முடியாது என்ற நிலையிலிருக்கிறார். மிலன், அவரது சீடரும் எழுத்தாளருமான அவரது சுயசரிதையை எழுதுவதில் அவருக்கு உதவுகிறார். 

மது அருந்துவதால், நயன் மயங்கி விழுந்து மருத்துவமனையில் அனுமதிக்கப்படுகிறாள். அவர் கோமா நிலையில் இருப்பதாகவும், அவரது மகள் அனு (பிரபல பாலிவுட் நடிகையும் ஒடிசி நடனக் கலைஞருமான அனுராதா) தனது மகள் மாஷாவுடன் மருத்துவமனைக்கு விரைகிறார் என்றும் உணர்த்தப்படுகிறது. ஊடகங்கள் அவரைச் சுற்றி வளைத்து கேள்விகளால் எதிர்கொள்கின்றன, அதை அவர் புறக்கணிக்கிறார். 

அங்கு மிலனின் இருப்பைக் கண்டு அவள் எரிச்சலடைந்து அவரை உதாசீனம் செய்தும் கடிந்தும் பேசுகிறார். அவருக்கு அவரது சகோதரர் ராபிந்த்ரோ உதவுகிறார். தங்கள் வாழ்க்கையை, குறிப்பாக அனுராதாவின் வாழ்க்கையை அழித்ததற்காக நயனை வெறுக்கிறோம் என்று உடன்பிறப்புகள் சொல்வதை மிலன் கேட்கிறார். 

## மேற்கோள்கள்

பகுப்பு:சமூகப் பிரச்சனைகள் குறித்தான இந்தியத் திரைப்படங்கள்
பகுப்பு:நெற்ஃபிளிக்சு அசல் திரைப்படங்கள்
பகுப்பு:இந்தியப் பெண்ணியத் திரைப்படங்கள்
பகுப்பு:2021 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
பகுப்பு:இந்திய ஆங்கிலத் திரைப்படங்கள்
பகுப்பு:இந்திய மராத்தித் திரைப்படங்கள்
இவள் ஒரு பௌர்ணமி

**இவள் ஒரு பௌர்ணமி** என்பது 28 பிப்ரவரி 1987 அன்று வெளியான ஒரு தமிழ்த் திரைப்படமாகும். இந்தத் திரைப்படத்தினை டி. பி. கே இயக்கியிருந்தார். இவள் ஒரு பௌர்ணமி திரைப்படத்தில்  டி. கே. ராமமூர்த்தி இசை அமைத்துள்ளார். வாணி ஜெயராம், எஸ். ஜானகி, மலேசியா வாசுதேவன் ஆகியோர் பாடல்களைப் பாடியிருந்தனர்.

## நடிகர்கள்
* கே. ஆர். விஜயா
* நம்பியார்
* நளினி
* ராஜேஷ்
* சுதா ரவிச்சந்திரன்
* ரூப்லதா
* சிறீராமன்

## இசை
இவள் ஒரு பௌர்ணமி திரைப்படத்தில்  டி. கே. ராமமூர்த்தி இசை அமைத்துள்ளார்.  P.Susheela, வாணி ஜெயராம், எஸ். ஜானகி, மலேசியா வாசுதேவன் ஆகியோர் பாடல்களைப் பாடியிருந்தனர்.

புலமைப்பித்தன், வைரமுத்து, மருதூர் மணிமுடி ஆகியோர் பாடல்களை எழுதினர். இவர்களில் மருதூர் மணிமுடிக்கு இது முதல் திரைப்படமாகும்.

## திரைக்குழு
* சிகை அலங்காரம்- மோகன்
* உடைகள் - சி. ஆர். சுகுமாரன்
* உதவி இயக்குநர்- கே. ஏ. ராம்ராஜ், ஆர்.எஸ். ராஜன்
* ஒளிப்பதிவு - சையத் மீர்
* வசனம் - கண்மணி சுப்பு
* இசை - டி. கே. ராமமூர்த்தி
* கதை திரைக்கதை இயக்கம் - டி.பி.கே

## மேற்கோள்கள்

## வெளியிணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தாண்டலம்(IV) அயோடைடு

**தாண்டலம்(IV) அயோடைடு**  (*Tantalum(IV) iodide*) என்பது TaI4 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தண்ணீரில் கரைந்து ஒரு பச்சை நிறக் கரைசலை கொடுக்கிறது, ஆனால் காற்றில் விடப்பட்டால் இதன் நிறம் மங்குகிறது. வெள்ளை நிறத்தில் வீழ்படிவாகிறது. 

## தயாரிப்பு
தாண்டலம்(V) அயோடைடுடன் தாண்டலம் தனிமத்தைச் சேர்த்து குறைப்பு வினையின் மூலம் தாண்டலம்(IV) அயோடைடை தயாரிக்கலாம். ஒருவேளை பிரிடீனை குறைக்கும் முகவராகப் பயன்படுத்தினால் TaI4(py)2 என்ற கூட்டுசேர் பொருள் கிடைக்கும். 

தாண்டலம்(V) அயோடைடுடன் அலுமினியம், மக்னீசியம் அல்லது கால்சியத்துடன் சேர்த்து 380 °செல்சியசு வெப்பநிலையில்  வினைபுரியச் செய்தாலும் தாண்டலம்(IV) அயோடைடைத் தயாரிக்கலாம். உடன் Ta6I14  சேர்மமும் சேர்ந்து உருவாகிறது. எனவே மிகவும் தூய்மையான தாண்டலம்(IV) அயோடைடு படிகத்தை உற்பத்தி செய்வது கடினமாகிறது.

:3TaI5 + Al -> 3TaI4 + AlI3

## பண்புகள்
தாண்டலம்(IV) அயோடைடு ஒரு கருப்பு நிறத் திடப்பொருளாகும். நையோபியம்(IV) அயோடைடை ஒத்த ஒரு படிக அமைப்பைக் கொண்டுள்ளது. ஒற்றை-படிக தாண்டலம்(IV) அயோடைடு முதன்முதலில் 2008 ஆம் ஆண்டில் இரஃபல் விக்லசு மற்றும் கெர்ட் மேயர் ஆகியோரால் தயாரிக்கப்பட்டது. Rb(Pr6C2)I12  என்ற வேதிப் பொருளை தயாரிக்கும்போது உருக்குக்கலனில் இது பெறப்பட்டது. ஒற்றைப் படிகமானது ஓர் அலகு செல்லுக்கு  இரண்டு வாய்பாட்டு அலகுகள் (a = 707.36 பைக்கோமீட்டர், b = 1064.64 பைக்கோமீட்டர், c = 1074.99 பைக்கோமீட்டர், α = 100.440°, β = 89 γ = 104.392°) என்ற அணிக்கோவை அளவுருக்களுடன் P1 ( எண். 2) என்ற இடக்குழுவுடன் முச்சரிவச்சு படிக அமைப்பைக் கொண்டுள்ளது. படிக அமைப்பு மற்ற இடை  உலோக டெட்ரா அயோடைடுகளிலிருந்து வேறுபடுகிறது. இது பொதுவாக MI4/2I2/1 சங்கிலி அமைப்பைக் கொண்டுள்ளது. ஏனெனில் இது இருபடியை உருவாக்க ஒரு பொதுவான மேற்பரப்பில் இணைக்கப்பட்ட TaI6 எண்முகத்தைக் கொண்டுள்ளது. இது போன்ற இரண்டு இருபடிகள் ஒரு பொதுவான விளிம்பில் ஒரு நாற்படியை உருவாக்குகின்றன.

## மேற்கோள்கள்

பகுப்பு:தாண்டலம் சேர்மங்கள்
பகுப்பு:அயோடைடுகள்
ஒப்லோபோரிடே

**ஓப்லோபோரிடே** (*Oplophoridae*) குடும்பம் மிதவை இறால்களின் ஒரு வகைப்பாட்டு உயிரலகாகும். இவை *ஓப்லோபோராய்டியா* என்ற பெரும் குடும்பத்தின் ஒரே துணை உயிரலகாகும். இது பின்வரும் பேரினங்களைக் கொண்டுள்ளது:

* *அகாந்தெபிரா* ஏ. மில்னே-எட்வார்ட்சு, 1881
* *எபிரினா* சுமித், 1885
* *கெட்டோரோஜெனிசு* சேசு, 1986
* *கைமெனோடோரா* சார்சு, 1877
* *ஜானிசெல்லா* சேசு, 1986
* *கெம்பிரா*, சேசு, 1986
* *மெனினோடோரா* சுமித், 1882
* நோடஸ்டோமசு ஏ. மில்னே-எட்வார்ட்சு, 1881
* † ஒடோன்டோசெலியன் கராசினோ, 1994
* ஓப்லோபோரசு எச். மில்னே-எட்வார்ட்சு, 1837
* *சிசுடெல்லாஸ்பிசு* பேட், 1888
* † தொனலோகாரிசு கராசினோ, 1998

மூலக்கூறு தொகுதிவரலாற்றுக்குரிய ஆய்வு தற்போது வரையறுக்கப்பட்ட குடும்பம் பலதொகுதி மரபு உயிரினத் தோற்றம் கொண்டது என்று கூறுகிறது. மேலும் *ஓப்லோபோரசு*, *சிசுடெல்லாசுபிசு* மற்றும் *ஜானிசெல்லா* தவிர அனைத்துப் பேரினங்களுக்கும் அகாந்தெபைரிடே குடும்பத்தின் தோற்றத்திற்கு வழிவகுக்கும்.

## மேற்கோள்கள்

## வெளி இணைப்புகள்
*

பகுப்பு:கணுக்காலி பேரினங்கள்
தெசுமோகேரிசு

***தெசுமோகேரிசு*** (*Desmocaris*)  எனும் பேரினம் நைஜீரிய மிதக்கும் இறால் என்றும் குறிப்பிடப்படுகிறது. இது **தெசுமோகாரிடிடே** என்ற குடும்பத்தைச் சேர்ந்த ஓடுடைய கணுக்காலி ஒற்றைப் பேரினமாகும். 

இந்த பேரினத்தின் சிற்றினங்கள் மத்திய ஆப்பிரிக்காவிலும் மேற்கு ஆப்பிரிக்காவிலும் காணப்படுகின்றன. 

சிற்றினங்கள்:பெளவல் 1977
* *தெசுமோகாரிசு* பிசுலினியாட்டா பெளவல் 1977
* *தெசுமோகாரிசு திரிசுபினோசா* (ஆரிவிலியசு, 1898)

## மேற்கோள்கள்

பகுப்பு:கணுக்காலி பேரினங்கள்
இலட்சுமண் பிரபு

**இலட்சுமண் பிரபு** (*Lakshman Prabhu*)  இன்று இந்திய நகரமாக உள்ள மும்பை தீவை, சில்காரா வம்சத்தின் காலத்தில் ஆண்ட அரசவையில் ஓர் அமைச்சராக இருந்தார். கொங்கணி மொழியைத் தாய்மொழியாகக் கொண்டிருந்தார். பிராமணரான கவுட சாரசுவத் பிராமணரான இவர் கி.பி 1127 ஆம் ஆண்டில் புகழ்பெற்றிருந்த வாக்கேசுவர் கோயில் மற்றும் அதை ஒட்டிய பங்காங்கா கோயில் குளத்தின் கட்டுமானத்தை மேற்பார்வையிட்டதற்காக இவர் அறியப்படுகிறார். பின்னர் போர்த்துகீசியர்களால் அழிக்கப்பட்ட இக்கோவில், 1711 ஆம் ஆண்டு மும்பை நகரின் தெற்கு மும்பை பகுதியில் வாழ்ந்து வந்த மற்றொரு கவுட சாரசுவத் பிராமணரான இராம காமத்து என்பவரின் நிதி உதவியால் மீண்டும் கட்டப்பட்டது.

## மேற்கோள்கள்

பகுப்பு:மும்பையைச் சேர்ந்தவர்கள்
புருனோ பெர்னாண்டசு

**புருனோ மிகுவல் போர்சசு பெர்னாண்டசு**  (பிறப்பு: 8 செப்டம்பர் 1994) ஒரு போர்த்துகீசிய கால்பந்து வீரர் ஆவார். இவர் பிரீமியர் லீக்கில் மான்செஸ்டர் யுனைடெட் அணிக்காகவும், போர்ச்சுகல் தேசிய அணிக்காகவும்  விளையாடுகிறார்.  ஒரு நடுக்கள வீரரான இவர் தனது கடந்து செல்லும் திறன் மற்றும் படைப்பாற்றல் நுட்பத்திற்காக அறியப்படுகிறார்.

## கழக வாழ்வழி
போர்டோவின் மையாவில் பிறந்த பெர்னாண்டசு, இத்தாலிய சீரீ பி சரியான நோவாராவில் தனது வாழ்க்கையைத் தொடங்கினார், விரைவில் 2013 ஆம் ஆண்டில் சீரீ ஆ அணியான உடினீசுக்கு விளையாடச் சென்றார், அதைத் தொடர்ந்து மூன்று ஆண்டுகளுக்குப் பிறகு சம்ப்டோரியா அணிக்காக விளையாடினார். இத்தாலியில் ஐந்து ஆண்டுகளுக்குப் பிறகு, இவர் 2017 இல் போர்த்துக்கீசிய அணியான சுபோர்ட்டிங் சிபி உடன் கையெழுத்திட்டார். இவர் 2018 மற்றும் 2019 ஆம் ஆண்டுகளில் போர்த்துக்கீசிய லிகா பட்டத்தை வென்றார்.  2018-19 ஆம் ஆண்டில் இவர் அனைத்து போட்டிகளிலும் 33 கோல்களை அடித்து சாதனையை நிகழ்த்தினார். இதனால் இவர் ஐரோப்பாவில் ஒரே சீசனில் அதிக கோல் அடித்த நடுக்கல வீரராக ஆனார்.

சனவரி 2020 இல், பெர்னாண்டசு இங்கிலாந்தில் உள்ள மான்செஸ்டர் யுனைடெட் அணிக்கு விளையாடுவதற்காக கையெழுத்திட்டார். 3 சனவரி 2023 அன்று, பெர்னாண்டசு மான்செஸ்டர் யுனைடெட் அணிக்காக தனது 150வது ஆட்டத்தில் விளையாட்டினார். 2023  சூலை மாதத்தில், பெர்னாண்டசு மான்செஸ்டர் யுனைடெட் அணியின் தலைவராக நியமிக்கப்பட்டார்.

## பன்னாட்டு வாழ்வழி
2017 ஆம் ஆண்டில் சர்வதேச அளவில் போர்த்துகீசிய அணிக்காக அறிமுகமான இவர், 2018 உலகக்கோப்பை, 2019 யுஇஎப்ஏ நேசன்சு லீக் இறுதிப் போட்டிகள், யுஇஎப்ஏ யூரோ 2020 மற்றும் 2022 உலகக்கோப்பைகளில் விளையாடிய போர்த்துகீசிய அணிகளில் தேர்வு செய்யப்பட்டார்.

## மேற்கோள்கள்

பகுப்பு:போர்த்துக்கேய காற்பந்தாட்ட வீரர்கள்
பகுப்பு:வாழும் மக்கள்
பகுப்பு:1994 பிறப்புகள்
பகுப்பு:2018 உலகக்கோப்பை காற்பந்து வீரர்கள்
இராகுல் சதாசிவன்

**இராகுல் சதாசிவன்** (* Rahul Sadasivan*) ஓர் இந்தியத் திரைப்பட இயக்குநரும் மற்றும் மலையாளத் திரையுலகில் பணியாற்றும் திரைக்கதை எழுத்தாளரும் ஆவார். வழக்கத்திற்கு மாறான திரைப்படம் தயாரிக்கும் பாணி மற்றும் சிக்கலான கதைகள் கொண்ட திகில் திரைப்படங்களுக்காக இவர் குறிப்பிடத்தக்கவர்.

## ஆரம்ப கால வாழ்க்கை
இராகுல் இந்தியாவின் கேரளாவின் பாலக்காட்டில் பிறந்தார். சந்திரநகரில் உள்ள பாரத மாதா மேல்நிலைப் பள்ளியில் பள்ளிப் படிப்பை முடித்தார். இலண்டன் திரைப்பட அகதாமியில் திரைப்பட இயக்கத்தைப் படித்தார். மேலும் சவுத் வேல்ஸ் பல்கலைக்கழகத்தில் இயங்குபடம் மற்றும் விஎஃப்எக்ஸ் தொழில் நுட்பத்தில் முதுகலைப் பட்டம் பெற்றார்.

## தொழில்
இராகுல், கேரளாவின் வயநாடு மாவட்டத்தில் 15 ஜூலை 1957 திங்கட்கிழமை அன்று நிகழ்ந்த இரத்த மழை நிகழ்வை அடிப்படையாகக் கொண்ட அறிவியல் புனைகதை திரைப்படமான *ரெட் ரெயின்* (2013) படத்தின் மூலம் இயக்குநராக அறிமுகமானார். இந்த திரைப்பட வகை ரசிகர்களால் பாராட்டப்பட்டாலும், அது குறிப்பிடத்தக்க வெற்றியை அடையவில்லை. இராகுலின் இரண்டாம் ஆண்டுத் திரைப்படம், *பூதகாலம்* (2022), 9 ஆண்டுகளுக்குப் பிறகு, நேரடியாக *சோனிலிவ்* மேலதிக ஊடக சேவையில் வெளியிடப்பட்டது. திகில் வகைத் திரைப்படமான இது தேசிய கவனத்தைப் பெற உதவியது. அதன் திரைக்கதை மற்றும் சிக்கலான கருப்பொருள்களுக்காக பரவலாகப் பாராட்டப்பட்டது. இவரது மூன்றாவது படம், *[[பிரமயுகம்]]* (2024), அதிக பொருட் செலவில் *நைட் ஷிப்ட் ஸ்டுடியோஸ்*  மற்றும் வை நொட் ஸ்டூடியோஸால் தயாரிக்கப்பட்ட தயாரிக்கப்பட்டது.  மம்மூட்டியின் எதிர்மறை கதாபாத்திரமும் மற்றும் படத்தை முழுவதுமாக கருப்பு-வெள்ளையில் வெளியிட இராகுல் திட்டமிட்டதாலும் படம் வெளியீட்டிற்கு முன்பே கவனத்தைப் பெற்றது. இது விமர்சகர்களால் நல்ல வரவேற்பைப் பெற்றது. மேலும், வெளியானவுடன் திரையரங்கில் நல்ல வசூலையும் பெற்றது.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:மலையாளத் திரைப்பட இயக்குநர்கள்
கிராப்சசு

***கிராப்சசு*** (*Grapsus*) என்பது இலகுவான பாதமுடைய நண்டுகளின் பேரினமாகும். இதில் பின்வரும் சிற்றினங்கள் உள்ளன.

* *கிராப்சசு அல்போலினேட்டசு* லாட்ரெயில், *மில்பர்ட்டில்* 1812
* *கிராப்சசு அட்சென்ஷனிசு* (ஓசுபெக், 1765)
* *கிராப்சசு பேர்மனோயிரி* கிராசுனியர், 1965
* *கிராப்சசு* *கிராப்ச*
* *கிராப்சசு* (லின்னேயஸ், 1758 )
* *கிராப்சசு* *கிரானுலோசசு* மில்னே-எட்வர்ட்சு, 1853
* *கிராப்சசு* *இன்டர்மீடியசு* டி மேன், 1888
* *கிராப்சசு லாங்கிடார்சிஸ்* டானா, 1851
* *கிராப்சசு தெனுயிக்ருசுடாடசு* (ஹெர்ப்ஸ்ட், 1783)

'கிராப்சசு' என்பது 'நண்டு' என்று பொருள்படும் கிரேக்க 'கிராப்சியோசு' என்பதன் புதிய இலத்தீன் மாற்றமாகும்.

## படங்கள்

File:Grapsus tenuicrustatus - hawaii - 2015-11-01.webm|*கிராப்சசு தெனுயிக்ருசுடாடசு* ஹவாய் பாறைகளில்
File:Grapsus adscensionis1.jpg|*கிராப்சசு அட்சென்ஷனிசு* தெனிரிபீல்
File:Grapsus adscensionis - Tenerife 01.jpg|*கிராப்சசு  அட்சென்ஷனிசு* File:Sally lightfoot crabs at Lot's Wife's Ponds.jpg|*கிராப்சசு  அட்சென்ஷனிசு* புனிதா எலினாவில்
File:Grapsus albolineatus-1.jpg|*கிராப்சசு அல்போலினேட்டசு* இந்தியாவின் கார்வாரில்
File:Specimen of Grapsus tenuicrustatus.JPG|*கிராப்சசு தெனுயிக்ருசுடாடசு*


## மேற்கோள்கள்

பகுப்பு:காணொளிக் கோப்பு உள்ள கட்டுரைகள்
பகுப்பு:கணுக்காலி பேரினங்கள்
பகுப்பு:நண்டு பேரினங்கள்
குன்மிங் தாவரவியல் பயிலகம்

**குன்மிங் தாவரவியல் பயிலகம்** (*Kunming Botanical Garden* அல்லது *KIB*, ) என்ற பயிலகம் சீன நாட்டின் யுன்னான் மாகாணத்தின் தலைநகரான குன்மிங் நகரில் இருக்கிறது. இந்நிலையத்தில் உள்ள உலர்தாவரகம், சீன நாட்டின் முக்கிய உலர் தாவரகங்களில் ஒன்றாகும். ஒரு தாவரத்தின் ஒன்றுக்கும் மேற்பட்ட உலர் தாவரக ஆவணங்களைப் பெற்றுப் பேணுகிறது. 2, 00,000 இலட்சத்திற்க்கும் அதிகமான ஆவணங்களைப் பாதுகாக்கிறது. குறிப்பாக பூஞ்சைகள், இலைக்கன் வகைகள்,  பாசடைகள் ஆவணங்களைப் பெற்றிருக்கிறது. இதில் பெரும்பான்மையான ஆவணங்களை, பூஞ்சையியல் அறிஞர் *மு சேங்*(Mu Zang, 1930–2011) நன்கொடையாக அளித்துள்ளார். இக்கல்வியகத்தில் தாவரவியல் பூங்காவும் இருக்கிறது. இப்பூங்காவில் 5,000 கலன்றாவரங்கள் உள்ளன. அவை கீழ்கண்ட வகைகளில், தனித்தனியே அதற்குரிய சூழலில் அமைக்கப்பட்டுள்ளன.
* Arboretum
* மூலிகைகள்
* அரிய, அருகிய தாவரங்கள் 
* நீர் வாழ்த் தாவரங்கள்
* Camellia, Magnolia, பிகோனியா பேரினங்களுக்கு தனித்தனி தோட்டங்கள்
* பன்னம்

## இவற்றையும் காணவும்
*சுசுவாங்பான்னாவின் வெப்பவலய தாவரவியல் பூங்கா
*உலர்தாவரகங்களின் பட்டியல்

## மேற்கோள்கள்

*CAS -- Kunming Institute of Botany -  China International Science and Technology Cooperation
*Botanic Gardens and the Development of National Germplasm Conservation Strategies
*29 October 2008,Kew’s Millennium Seed Bank deposits UK flora collections as part of China seed bank launch

## வெளியிணைப்புகள்
*அலுவலக இணையதளம்
*Kunming Branch of CAS
*''சீனாவின் தாவரவளம்'' கூட்டுத்திட்டம் 
*பிளிக்கர் படங்கள்

பகுப்பு:ஆசியாவின் உலர்தாவரகங்கள்
தாலியம் மூவயோடைடு

**தாலியம் மூவயோடைடு**  (*Thallium triiodide*) என்பது TlI3 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலியமும் அயோடினும் சேர்ந்து இச்சேர்மம் உருவாகிறது. மற்ற தாலியம் மூவாலைடுகள் போலல்லாமல் தாலியம் மூவயோடைடு தாலியம்(III) அயனியையும் மூவயோடைடு எதிர்மின் அயனியையும் . கொண்டுள்ளது. 

வினையில் Tl+ ஏன் Tl3+ ஆக ஆக்சிசனேற்றம் செய்யப்படவில்லை என்பதற்கான காரணம் 
:: Tl3+  +  2 I− → Tl+  +  I2

அரை கலங்களின் நிலையான ஒடுக்கத்திறல் சாத்தியங்களைக் கருத்தில் கொண்டு பெறலாம். அவை:
: Tl3+ + 2e− → Tl+; *E<sub>r</sub>*° = 1.252
: I2 + 2e−  → 2 I−* E<sub>r</sub>*° = 0.5355
எனவே ஒடுக்க வினையான Tl3+ to Tl+ (1.252 > 0.5355) என்ற அளவில் உள்ளது.

அணைவுச் சேர்மம் உருவாக்கம் மற்றும் கரைப்பானேற்றம் போன்ற காரணிகள் வினையைப் பாதிக்கலாம் என்பதால் இந்த வழியில் நிலையான மின்முனை ஆற்றல்களைப் பயன்படுத்துவது எச்சரிக்கையுடன் செய்யப்பட வேண்டும். தாலியம் மூவயோடைடும் விதிவிலக்கல்ல. ஏனெனில் அதிகப்படியான I− டெட்ரா அயோடோதாலேட்டை (()) உருவாக்குவதால் தாலியம்(III) அயனியை நிலைப்படுத்த முடியும். இது டெட்ரா அயோடோமெர்க்குரேட்டு மற்றும் ஈய டெட்ரா அயோடைடு சேர்மங்களுடன் சம எலெக்ட்ரான் அமைப்புடையதாகத் திகழ்கிறது.

## கட்டமைப்பு
TlI3 ஆனது Tl+I−3 என முறைப்படுத்தப்படுகிறது. NH4I3, CsI3 மற்றும் RbI3 போன்ற சேர்மங்களின் கட்டமைப்பை ஒத்ததாகவும் உள்ளது. TlI3 இல் காணப்படும் மூவயோடைடு அயனி கிட்டத்தட்ட நேர்கோட்டு வடிவமைப்பில் உள்ளது. ஆனால் ஓர் அயோடின்-அயோடின் பிணைப்பு மற்றொன்றை விட நீளமானதாக சமச்சீரற்று உள்ளது. வெவ்வேறு சேர்மங்களில் உள்ள மூவயோடைடு Ia-Ib-Ic, அயனிகளின் பரிமாணங்களை ஒப்பிடும் அட்டவணை கீழே காட்டப்பட்டுள்ளது:

## தயாரிப்பு
விகிதவியல் அளவுகளில் தாலியம்(I) அயோடைடையும் அயோடினையும் செறிவூட்டப்பட்ட நீரிய ஐதரயோடிக் அமிலத்தில் கரைத்து  ஆவியாக்கினால் அல்லது எத்தனாலில் உள்ள அயோடினுடன் தாலியம்(I) அயோடைடைடு சேர்மத்தைச் சேர்த்து வினைபுரியச் செய்வதன் மூலமும் தயாரிக்கலாம்.

## மேற்கோள்கள்
* WebElements
* 


பகுப்பு:தாலியம் சேர்மங்கள்
பகுப்பு:அயோடைடுகள்
பகுப்பு:பாலி ஆலைடுகள்
லேடீஸ் டைலர்

***லேடீஸ் டைலர்*** என்பது 1986 இல் வெளிவந்த தெலுங்கு மொழியை வெளிவந்த  நகைச்சுவைத் திரைப்படம் ஆகும். இத்திரைப்படத்தை வம்சி இயக்கியிருந்தார். இளையராஜா இசையமைத்திருந்தார்.

இப்படம் *லேடீஸ் டைலர்* பெயரில் தமிழில் மொழிமாற்றம் செய்யப்பட்டது. இத்திரைப்படம் மராத்தியில் லக்ஷ்மிகாந்த் பெர்டே மற்றும் வர்ஷா உஸ்கோன்கர் நடித்து 'குதே குதே ஷோது மீ திலா' (1989) என்ற பெயரில் மறு ஆக்கம் செய்யப்பட்டது, 2006 இல் இந்தியில் அதே பெயரில் ராஜ்பால் யாதவ் மற்றும் கிம் ஷர்மா நடித்தனர்.

## நடிகர்கள்
* ராஜேந்திர பிரசாத் - சுந்தரம்
* அர்ச்சனா - சுஜாதா
*ரால்லபள்ளி - கொயடோரா (சூத்திரம் சொல்பவர்)
*தனிகில்லா பரணி - காவல் அதிகாரி
*மல்லிகார்ஜுன ராவ் பட்டாள சத்யமாக
*சுபலேகா சுதாகர் சீதாராமுடாக
*பிரதீப் சக்தி வெங்கடரத்தினம்
* ஸ்ரீனிவாஸ் வேடத்தில் கருண்
* தாம் புகைப்படக் கலைஞராக ஜம்புலிங்கம்
*தீபா தையாவாக
*நீலவேணியாக சந்தியா
*ஒய். விஜயா -
*பிருத்விராஜ்

## கதை

தையல் கலைஞரான சுந்தரம் மிக திறமையான தையல் கலைஞராக இருக்கின்றார். ஆனால் அதிர்ஷ்டம் இல்லாத ஒரு வாழ்வதை  வெறுக்கின்றார். அந்நேரத்தில் ஒரு குறி சொல்லியாக வரக்கூடியவர் வலது காலில் மச்சம் உள்ள பெண்ணை திருமணம் செய்தால் ராஜயோகம் கிடைக்கும் என்றும் அதன் மூலமாக பெரிய பணக்காரராகவும் செல்வந்தராகவும் சுந்தரம் வலம் வர முடியும் என்றும் கூறுகின்றார். அவருடைய குறியில் நம்பிக்கை கொண்ட சுந்தரம் மச்சம் உள்ள பெண்ணை தேடுகின்றார். நாகமணி, நீலவேணி மற்றும் தயா ஆகிய மூன்று பெண்களை திருமணம் செய்து கொள்வதாக வாக்களித்து காதல் செய்கின்றார். ஒரு நாள் அவர்கள் யாரிடமும் மச்சம் இல்லை என்பதை தெரிந்து கொள்கின்றார். பின்பு அவர்களிடமிருந்து விலகி விடுகின்றார்.

அந்த ஊருக்கு புதிதாக வரக்கூடிய சுஜாதா என்ற ஆசிரியையின் வீட்டில் குளிக்கும் ஒரு பெண்ணிற்கு மச்சம் உள்ளதை காண்கிறார். அப்பெண் சுஜாதா என்றென்னி காதல் வளர்க்கிறார். இம்முறை உண்மையாக காதலை உணருகிறார். இதற்கிடையே ஊரின் தலைவரான வெங்கடரத்னத்தின் தங்கை சுந்தரி கருவுற்று இருப்பது தெரியவருகிறது. அவள் அடிக்கடி தையல்கலைஞர் வீட்டிற்கு செல்வதை வேலையாள் மூலம் அறிந்த வெங்கடரத்னம் கோபம் கொண்டு சுந்தரத்தை தாக்குகிறார். ஊரே கூடி வேடிக்கை பார்க்கிறது. அப்போது நாகமணி, நீலவேணி மற்றும் தயா ஆகியோரிடம் பழகி திருமணம் செய்து கொள்வதாக அவர் கொடுத்த வாக்குறுதியை அனைவரும் அறிகின்றனர்.

இந்நிலையில் சுஜாதா சுந்தரி கருவுற உண்மையான காரணம் சீதாராமுடு என்பதை சபையில் கூறுகிறார். சீதாராமுடு ஒப்புக்கொள்கிறார். அவரை கொல்ல வருகின்ற வெங்கரத்தினத்தை தடுத்து அவர்களுக்கு திருமணம் செய்து வைக்கும்படி கூறுகிறார். நாயகன் சுந்தரம் மனவருத்ததுடன் ஊரைவிட்டு கிளம்பும் போது சுஜாதாவும் இணைந்து கொள்கிறார். இரு தம்பதிகளுக்கும் திருமணம் நடக்கிறது. முதலிரவில் வெகுளி பெண்ணான சுந்தரி சீதாராமுடுவின் முதுகில் ஏறி வலம் வருகையில் அவர் தொடையில் மச்சம் இருப்பதை சுந்தரம் கண்டு மனம் நொந்து கொள்வதாக கதை நகைச்சுவையாக முடிவடைகிறது.

## இசை
இத் திரைப்படத்திற்கு இளையராஜா இசையமைத்திருந்தார். சிறிவெண்ணெல சீதாராம சாஸ்திரி பாடல்களை எழுதியுள்ளார்.
.

## ஆதாரங்கள்

## வெளி இணைப்புகள்
*

பகுப்பு:1986 தெலுங்குத் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்தியத் தெலுங்குத் திரைப்படங்கள்
பிராங்ளினைட்டு

**பிராங்ளினைட்டு** (*Franklinite*)  என்பது Zn2+Fe23+O4 என்ற மூலக்கூற்று வாய்பாட்டால் அடையாளப்படுத்தப்படும் ஒரு கனிமமாகும்.. ஓர் ஆக்சைடு கனிமமாக வகைப்படுத்தப்படும் இது சாதாரண பல்வண்ணப் பளிங்குருவ இரும்பு துணைக்குழு கனிமங்களில் ஒன்றாக வகைப்படுத்தப்படுகிறது. பன்னாட்டு கனிமவியல் நிறுவனம் Frk என்ற குறியீட்டால் இதை அடையாளப்படுத்துகிறது.

மற்றொரு பல்வண்ணப் பளிங்குருவ குழு உறுப்பினரான மேக்னடைட்டைப் போலவே, பிராங்லினைட்டு மாதிரிகளில் இரும்பு (2+) மற்றும் பெரிக் (3+) இரும்புகள் இரண்டும் காணப்படுகின்றன. ஈரிணைதிற இரும்பு / அல்லது மாங்கனீசு பொதுவாக துத்தநாகத்துடனும் மூவிணைதிற மாங்கனீசு  பெர்ரிக் இரும்புக்கு மாற்றாகவும் இடம்பெயர்ச்சி செய்யப்பட்டிருக்கும். 

முதன் முதலில் பிராங்லினைட்டு கண்டுபிடிக்கப்பட்ட இடத்தில் பரந்த அளவிலான பிற கனிமங்களுடன் சேர்ந்து காணப்பட்டது.  அவற்றில் பல ஒளிரும் தன்மை கொண்டிருந்தன. பொதுவாக, இது வில்லெமைட்டு, கால்சைட்டு மற்றும் சிங்சைட்டு ஆகியவற்றுடன் சேர்ந்து காணப்படுகிறது. இந்தப் பாறைகளில், பரவலாக இவை சிறிய கருப்பு நிறப் படிகங்களாக அவற்றின் எண்முக முகங்கள்  தெரியும் வகையில் படிகமாகின்றன. அரிதாக இது நிறைவடிவ படிகமாகவும் காணப்படுகிறது. 

பிராங்லினைட்டு துத்தநாகத் தனிமத்தின் முக்கிய தாதுவாகும். நியூ செர்சியில் உள்ள பிராங்ளின் சுரங்கம் மற்றும் இசுடெர்லிங் இல்  சுரங்கங்களில் உள்ளூர் கண்டுபிடிப்பின் அடிப்படையில் தாதுவுக்கு இப்பெயரிடப்பட்டது. 

2023 ஆம் ஆண்டில் பிராங்ளினைட்டு நியூ செர்சியின் மாநில கனிமமாக அறிவிக்கப்பட்டது. 

## மேற்கோள்கள்

* Mindat page for franklinite

## புற இணைப்புகள்

பகுப்பு:ஆக்சைடு கனிமங்கள்
பகுப்பு:துத்தநாகக் கனிமங்கள்
பகுப்பு:இரும்பு(II) கனிமங்கள்
பகுப்பு:சிபைனல் குழு கனிமங்கள்
பகுப்பு:கனசதுரக் கனிமங்கள்
மெத்தில்சிலேன்

**மெத்தில்சிலேன்** (*Methylsilane*) என்பது CH3SiH3  என்ற மூலக்கூற்று வாய்பாட்டால் அடையாளப்படுத்தப்படும் ஒரு கரிமசிலிகன் சேர்மம் ஆகும். நிறமற்ற இவ்வாயு காற்றில் எரியும்.  இலித்தியம் அலுமினியம் ஐதரைடுடன்  மெத்தில்குளோரோசிலேனைச் சேர்த்து குறைத்தல் வினைக்கு உட்படுத்துவதன் மூலம் இதைத் தயாரிக்கலாம். சிலிக்கான் கார்பைடுக்கு முன்னோடியாக இச்சேர்மம் ஆராயப்பட்டது.

மெத்தில்சிலேன் விரிவான கோட்பாட்டு பகுப்பாய்வுக்கு உட்பட்டதாகும்.. 

## மேற்கோள்கள்

பகுப்பு:கார்போசிலேன்கள்
கறி அரவைக்கருவி

**கறி அரவைக்கருவி** (*Meat grinder*, "meat mincer") என்பது இல்லப் பயன்பொருட்களில் ஒன்றாகும். வேகவைக்காத அல்லது வேகவைத்த இறைச்சி, மீன், காய்கறி அல்லது பிற உணவுகளை, சிறுசிறு துண்டுகளாக நறுக்கி, இழை போன்றாக்கப் பயன்படுத்தும் கருவியாகும். இது நறுக்குக் கத்திக்கு (mincing knife) மாற்றாக பயன்படும் கருவியாகும். நறுக்கி நசுக்கப்படவேண்டிய உணவு, இக்கருவியின் மேற்பகுதியிலுள்ள, புனலின் உள்ளே வைக்கப்படுகிறது. அதிலிருந்து, அவ்வுணவுப் பொருளை, கிடைமட்டத்தில் சுழலும் திருகாணி முன்செலுத்தும். இவ்வாறு செலுத்த, இக்கருவியின் ஊடச்சின் இயக்கத் திசை திருப்பிச் சுற்றித் திரிக்கும் அமைவு உள்ளது. இந்த அமைவு, கையால் இயக்கும்படியாகவோ அல்லது மின்சார விசைப்பொறியாலோ இயக்கப்படும். இத்திருகாணி இட்ட உணவுப் பொருளை நசுக்கி, கலக்குகிறது. திருகாணியின் மறுபுறம் நிலையான தகடு இருக்கும். இது இக்கருவியின் வெளிப்புற கருவிப் பகுதியாக இருக்கும். இக்கருவியிலுள்ள துளையின் அளவைப் பொருத்து, வெளி வரும் நசுக்கப்பட்ட, கலக்கப்பட்ட உணவு தோற்றம் பெறுகிறது. இந்த அரவைக் கருவியை 19ஆம் நூற்றாண்டில் முதலில் கண்டறிந்தவர் கார்ல் திராய்சு (Karl Drais).

## மேற்கோள்கள்

## வெளியிணைப்புகள்
* ஆங்கில் யூடிப்பு படப்பதிவு

பகுப்பு:சமையல் கருவிகள்
பத்து கன்டோன்மன் கொமுட்டர் நிலையம்

**பத்து கன்டோன்மன் கொமுட்டர் நிலையம்** (ஆங்கிலம்: *Batu Cantonment Komuter Station*; மலாய்: *Stesen  Batu Kentonmen Komuter*) என்பது மலேசியா, கோலாலம்பூர், ஈப்போ சாலையின் 4.5-ஆவது மைலில் அமைந்துள்ள கொமுட்டர் நிலையம் ஆகும். 

ஈப்போ சாலை என்பது கோலாலம்பூரில் உள்ள ஒரு பெரிய சாலை; மற்றும் புறநகர் குடியிருப்புப் பகுதியில் அமைந்துள்ள முதன்மை சாலையாகும்.

## வரலாறு

முன்பு  இந்த இடத்தில் ஓர் இராணுவத் தடுப்பு மையம்;  மற்றும் ஓர் இராணுவ ஆயுதக் கிடங்கு மையம்; என இரு இராணுவ மையங்கள் இருந்தன. அதனால் இந்த இடத்திற்குப் பத்து கென்டன்மன் (மலாய்: *Batu Kentomen*) என்று பெயர் பெயரிடப்பட்டது. 

1905-ஆம் ஆண்டில், இதே இடத்தில் முதன்முதலாக ஒரு தொடருந்து நிலையம் கட்டப்பட்டது. அதற்கு பத்து கென்டன்மன் தொடருந்து நிலையம் என்று பெயரிடப்பட்டது. பின்னர் 2010-ஆம் ஆண்டில் அந்த நிலையம், கொமுட்டர் தொடருந்து நிலையமாக மாற்றப்பட்டது. அதன் பின்னர், அந்த நிலையத்திற்கு பத்து கென்டன்மன் கொமுட்டர் நிலையம் என புதிய பெயர் வைக்கப்பட்டது.

## போக்குவரத்து சேவைகள்
இந்த நிலையம் இங்குள்ள பல குடியிருப்புப் பகுதிகளுக்கு போக்க்குவரத்து வசதிகளை வழங்கும் நிலையமாக கட்டப்பட்டது. அருகிலுள்ள இராணுவத் தளத்துடன் ஒருங்கிணைக்கப்பட்ட பாதுகாப்பு நடைபாதைகள் கட்டப்பட்டு உள்ளன. 

இராணுவ ஊழியர்கள், கொமுட்டர் நிலையத்தை வசதியாகப் பயன்படுத்திக் கொள்ள இந்த நடைபாதைகள் உதவுகின்றன.

நடைபாதை வழித்தடங்களை இணைப்பதற்கும்; மற்றும் பயணச் சீட்டு அலுவலகத்திற்குச் செல்லும் பாதைகளை இணைப்பதற்கும்; மின்தூக்கிகள் பயன்படுத்தப்படுகின்றன. 

இந்த நிலையம் ஊனமுற்றோருக்கான நட்புறவு நிலையமாக வடிவமைக்கப்பட்டுள்ளது. நிலையத்தின் முக்கிய தளங்கள் உலோக கூரைகளால் முழுமையாக மூடப்பட்டுள்ளன.

## பெயர்

பிரித்தானிய காலனித்துவ ஆட்சியின் காலத்திலும்; மற்றும் 1980-ஆம் ஆண்டுகள் வரையிலும்; பத்து கென்டன்மன் நிலையம் என்பது கென்ட் நிலையம் என்று அறியப்பட்டது.

## இணைப்புகள்

புத்ராஜெயாவழித்தடத்தின், பத்து கன்டோன்மன் கொமுட்டர்  நிலையம் (*Kentonmen MRT Station*) நடந்து செல்லும் தூரத்தில் தான், பத்து கன்டோன்மன் எம்ஆர்டி நிலையமும் உள்ளது. ஆனாலும்,  பத்து கன்டோன்மன் எம்ஆர்டி நிலையமும்; பத்து கன்டோன்மன் கொமுட்டர் நிலையமும் ஒன்றுக்கொன்று ஒருங்கிணைக்கப்படவில்லை.

## மேற்சான்றுகள்

## மேலும் காண்க
* சிரம்பான் வழித்தடம் 
* செந்தூல் கொமுட்டர் நிலையம்
* பத்துமலை கொமுட்டர் நிலையம் 
* கிள்ளான் துறைமுக வழித்தடம்
* புலாவ் செபாங் தம்பின் தொடருந்து நிலையம்

## வெளி இணைப்புகள்

பகுப்பு:கோலாலம்பூர் கூட்டாட்சியின் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்